**William Peter «Pete» Wingfield** (fødd 7. mai 1948 i Liphook i Hampshire i England) er ein engelsk plateprodusent, klaverspelar, låtskrivar, songar og musikkjournalist.

Biografi
--------

I 1969 spelte Wingfield klaverinstrument og song på Jellybread-albumet *First Slice*, som var produsert av Mike Vernon for selskapet Blue Horizon.

Som spesialist på soul i 1970-åra, skreiv Wingfield fleire faste spalter og meldingar i månadstidsskriftet *Let It Rock*, og det vekentlege *Melody Maker*. Som artist spelte han i det britiske soulbandet The Olympic Runners og Albert Lee & Hogan's Heroes.

I 1971 spelte Wingfield piano på *B. B. King in London* og året etter på *Seventy-Second Brave*, eit album av Keef Hartley Band. Wingfield spelte klaverinstrument på Bryn Haworth-albumet *Let the Days Go By* i 1974 og oppfølgjaren *Sunny Side of the Street* i 1975. I 1983 spelte Wingfield klaverinstrument på Haworth-albumet *Pass It On*.

Wingfield kom inn på singellistene på begge sider av Atlanteren i 1975 med «Eighteen With a Bullet», ein doo-wop-låt. Songen nådde 15. plassen i USA og sjuandeplassen på UK Singles Chart. Songen vart gjeven ut på albumet *Breakfast Special* og vart sidan nytta i filmen *Lock, Stock and Two Smoking Barrels*.

Han spelte piano i bandet til Alan Parsons i Abbey Road Studios, med Pete Moss på bassgitar, for Dexys Midnight Runners og Paul McCartney.

I 1977 kom songen hans «Making a Good Thing Better» med på Olivia Newton-John-albumet med same namn. Mellom 1975 og 1981 spelte Wingfield klaverinstrument med The Hollies. I 1980 produserte han det første albumet til Dexys Midnight Runners, *Searching for the Young Soul Rebels*. I 1980-åra slo Wingfield seg saman med filmprodusenten Mel Brooks, og skreiv songane «It's Good To Be the King» og «To Be or Not to Be». I 1985 produserte han debutalbumet til Kane Gang, *Bad and Lowdown World of the Kane Gang*. Tre pr seinare produserte han The Proclaimers-hitten «I'm Gonna Be» og albumet deira *Sunshine on Leith*.

The Pasadenas-songaen «Tribute (Right On)» frå 1988, vart skriven av Wingfield.

Wingfield spelte med Van Morrison i 1974 på Montreux Jazz Festival, som kom ut på DVD i 2006. Fleie år seinare spelte Wingfield i bandet til Morrison på ein sommarturné i Europa. Frå 1983 spelte Wingfield òg i 18 år for The Everly Brothers.

Andre artistar han har spelt i studio med er The Housemartins, The Beautiful South, Van Morrison, Interview, Jimmy Witherspoon og Freddie King; og Paul McCartney på hans *Run Devil Run*.

Kjelder
-------

* *Denne artikkelen bygger på «Pete Wingfield» frå Wikipedia på engelsk, den 11. september 2014.*
	+ *Wikipedia på engelsk oppgav desse kjeldene:*

1. 1 2 3 4 5  Eder, Bruce. «Pete Wingfield – Music Biography, Credits and Diskografi». AllMusic. Henta 11. september 2014.
2. ↑  «Album by Pete Wingfield». Rate Your Music. Henta 11. september 2014.
3. ↑  Jellybread (1 October 2001). «Jellybread – Music Biography, Credits and Diskografi». AllMusic. Henta 11. september 2014.
4. ↑  Billboard 19 Sep 1998 The Branding of the Hot 100 Page. 34
5. ↑  Roberts, David (2006). *British Hit Singels & Album* (19th utg.). London: Guinness World Records Limited. s. 607. ISBN 1-904994-10-5.

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC
* NKC
* MusicBrainz (artist)

 |